Ο **Λούκας φαν Φάλκενμπορχ** (φλαμανδικά: **Lucas van Valckenborch** (αναφερόμενος και ως *Valckenborch*, *Valkenborgh*; περ. 1535 – 2 Φεβρουαρίου 1597)) ήταν Φλαμανδός ζωγράφος κυρίως τοπίων και αλληγορικών σκηνών.

Βιογραφία
---------

Ο φαν Φάλκενμπορχ γεννήθηκε στο Λέουβεν. Ο βιογράφος του 17ου αιώνα Κάρελ φαν Μάντερ ανέφερε ότι ο φαν Φάλκενμπορχ έμαθε να ζωγραφίζει τοπία στο Μέχελεν, που τότε ήταν γνωστό ως κέντρο ζωγραφικής, ιδιαίτερα τοπίων, με ελαιοχρώματα ή υδροχρώματα.. Κατά τη διάρκεια του *Beeldenstorm* (εικονοκλασίας) του 1566 εγκατέλειψε την Αμβέρσα μαζί με τον αδελφό (ή ανεψιό) του Μάρτεν φαν Φάλκενμπορχ και ταξίδεψαν από το Λούικ ως το Άαχεν μέσω του ποταμού Μεύση ζωγραφίζοντας απόψεις της κοιλάδας.. Όταν ο Γουλιέλμος ο Σιωπηλός εξεγέρθηκε κατά της ισπανικής κυριαρχίας, επέστρεψαν στη Φλάνδρα. Εκεί μπόρεσαν να δημιουργήσουν ευπώλητα έργα.. Ο φαν Μάντερ αναγράφει ότι πάτρονας του Λούκας έγινε ο αυτοκράτορας Ματθίας της Αγίας Ρωμαϊκής Αυτοκρατορίας λόγω της ικανότητάς του ως προσωπογράφου και ταξίδεψε μαζί του στον ποταμό Δούναβη ως το Λιντς .

Ήταν εξάδελφος των ζωγράφων Φρέντερικ και Χίλλις φαν Φάλκενμπορχ και ανεψιός ή αδελφός του ζωγράφου Μάρτεν φαν Φάλκενμπορχ.

Διετέλεσε Δάσκαλος του Γκέοργκ Φλέγκελ (Georg Flegel). Απεβίωσε στη Φρανκφούρτη.

Έργο
----

Καλοκαιρινό τοπίο
Χειμωνιάτικο τοπίο κοντά στην Αμβέρσα με χιονόπτωση, 1575, Städelsches Kunstinstitut
Είναι γνωστός για τα τοπία, τα πορτρέτα και τις αλληγορικές σκηνές του. Το ύφος του ήταν παρόμοιο με του Πίτερ Μπρίγκελ του πρεσβύτερου, αλλά τροποποίησε αυτή του την επίδραση με προσωπικό τρόπο και δεν ήταν ένας απλός αντιγραφέας. Το έργο του έχει τις ρίζες του στην ίδια φλαμανδική παράδοση, χωρίς να ακολουθεί την νεότερη μανιεριστική κίνηση.

Τα τοπία του εν γένει ακολουθούν τις συμβάσεις της σύνθεσης, με πανοραμικές σκηνές από υπερυψωμένο σημείο θέασης. Εν τούτοις, βασιζόταν περισσότερο στην άμεση παρατήρηση της Φύσης και φιλοτέχνησε τοπία πραγματικών θέσεων αντί για φανταστικά τοπία, όπως έκαναν άλλοι Φλαμανδοί τοπιογράφοι. Δημιούργησε, επίσης, ορισμένες κοντινές (close-up) αναπαραστάσεις δασικών τοπίων. Φιλοτέχνησε, επίσης, μια σειρά μεγάλων πινάκων, στους οποίους απεικονίζει τις εργασίες που γίνονταν ανάλογα με τον μήνα κατά τα μέσα της δεκαετίας του 1580.

Δημιούργησε, επίσης, προσωπογραφίες του πάτρονά του, Αυτοκράτορα Ματθία. Ήταν, επίσης, ζωγράφος μορφών όπως δείχνει μια σειρά πινάκων με εννέα αλληγορίες των εποχών, που ζωγράφισε στη Φρανκφούρτη από το 1592.

Έργα
----

* *Τοπίο την άνοιξη*
* *Τοπίο το καλοκαίρι*
* *Τοπίο με αγροτική πανήγυρι*
* *Η Σφαγή των Αθώων*
* *Ορεινό τοπίο*
* *Βραχώδες τοπίο*
* *Ο πυργος της Βαβέλ*
* *Άποψη της Αμβέρσας με τον παγωμένο Σκάλδη*
* *Άποψη του Χόι από το Άχιν*

Πολιτιστικές αναφορές
---------------------

Ο Λούκας φαν Φάλκενμπορχ αναφέρεται από τον Γερμανό συγγραφέα W. G. Sebald στο βιβλίο του *Austerlitz*, όπου περιγράφεται ο πίνακας *Άποψη της Αμβέρσας με τον παγωμένο Σκάλδη* του 1590.

Φωτοθήκη
--------

* Άποψη της Αμβέρσας με τον παγωμένο Σκάλδη (1590)*Άποψη της Αμβέρσας με τον παγωμένο Σκάλδη* (1590)
* Βασιλικός περίπατος στα δάση του Neugebäude Palace*Βασιλικός περίπατος στα δάση του Neugebäude Palace*
* Ο πύργος της Βαβέλ*Ο πύργος της Βαβέλ*
* Πορτρέτο του Ματθία της ΑυστρίαςΠορτρέτο του Ματθία της Αυστρίας

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 118935593. Ανακτήθηκε στις 15  Οκτωβρίου 2015.
2. ↑  (Δανικά, Αγγλικά) *Kunstindeks Danmark*. 1888. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Speculative Fiction Database*. 249306. Ανακτήθηκε στις 9  Οκτωβρίου 2017.
4. ↑  (Αγγλικά) *Discogs*. 4756823. Ανακτήθηκε στις 9  Οκτωβρίου 2017.
5. 1 2 3  *The Fine Art Archive*. cs.isabart.org/person/58950. Ανακτήθηκε στις 1  Απριλίου 2021.
6. 1 2 3 4  Lucas van Valckenborch στο *Schilder-boeck* του Κάρελ φαν Μάντερ', 1604 (Ολλανδικά)
7. 1 2  action=search&database=ChoiceArtists&search=priref=78985 Lucas van Valckenborch Αρχειοθετήθηκε 2012-03-18 στο Wayback Machine. στο Ολλανδικό Ίδρυμα Ιστορίας της Τέχνης (Ολλανδικά)
8. 1 2  Alexander Wied and Hans Devisscher. "Valckenborch, van." Grove Art Online. Oxford Art Online. Oxford University Press. Web. 14 Jul. 2014

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λούκας φαν Φάλκενμπορχ** |

* Lucas van Valckenborch from Artcyclopedia.
* Lucas van Valckenborch paintings from Web Gallery of Art.
* Lucas van Valckenborch on Artnet

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8186766
* **Europeana**: agent/base/10787
* LCCN: nr90022543
* ISNI: 0000 0000 6674 8696
* GND: 118935593
* SUDOC: 030834872
* BNF: cb12217112z (data)
* BPN: 08671658
* ULAN: 500031812
* KulturNav: id
* RKD: 78985

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |